Dolphins Estate | LekkeSlaap
Vanaf R13 500 per nag (vir 8 persone)
Hierdie ruim huis is in Wildernis op die Tuinroete, stapafstand van die strand en die dorp af geleë. Daar is gerieflike slaapplek vir 8 gaste.
Die huis het 4 slaapkamers. Die hoofslaapkamer het 'n koninggrootte-bed met 'n en suite-badkamer, 'n TV en dit lei na 'n privaat balkon met luisterryke uitsigte oor die see. Die tweede slaapkamer het 'n dubbelbed en 'n en suite-badkamer. Die derde slaapkamer het 'n koningingrootte-bed en aangename uitsigte op die see. Die laaste slaapkamer het 2 enkelbeddens en uitsigte op die see. Daar is 'n aparte badkamer en linne en handdoeke word voorsien.
Die huis het 'n ruim oopplan-kombuis en sit- en eetkamer wat lei na 'n ruim stoep met 'n ingeboude braai wat ideaal is vir die somer. Die kombuis is toegerus met 'n groot vrieskas-yskas, 'n mikrogolf, skottelgoedwasser, wasmasjien en tuimeldroër. Daar is drie aparte leefareas - een het 'n kaggel. Drie motorhuise is beskikbaar vir gaste. Om jou veiligheid te verseker is die huis toegerus met 'n alarm, geslotekringtelevisie en gewapende reaksie.
Wildernis het wonderskone strande waar gaste kan ontspan en lekker kan swem. Daar is ook bergreekse en woude in die omgewing wat wag om verken te word. Knysna is net 'n gerieflike 55 km van Wildernis af en spog met baie avontuur-doendinge en besienswaardighede.